
B e o g r a d



ZAPISNIK
18. SEDNICE ODBORA ZA ODBRANU I UNUTRAŠNjE POSLOVE, 
ODRŽANE 27. NOVEMBRA 2025. GODINE

	
 Sednica je počela u 13,00 časova.

Sednici je, u skladu sa članom 70. stav 1. alineja prva Poslovnika Narodne skupštine, predsedavao mr Milovan Drecun, predsednik Odbora.

Sednici su prisustvovali članovi Odbora: Darko Jovanović, Tomislav Janković, Jasmina Obradović, Biljana Pantić Pilja, Marija Jevđić i Đorđo Đorđić. 

Sednici su prisustvovali zamenici članova Odbora: Radoslav Milojičić, zamenik odsutnog člana prof. dr Zorana Dragišića, Dane Stanojčić, zamenik odsutnog člana Marka Milenkovića, Uglješa Marković, zamenik odsutnog člana dr Dušana Bajatovića, Aleksandar Đukić, zamenik odsutnog člana Dragana M Markovića i Stefan Janjić, zamenik odsutnog člana Zdravka Ponoša. 

Sednici nisu prisustvovali članovi Odbora: Aleksandar Pavić, prof. dr Mitar Kovač, Miroslav Aleksić, Bogdan Radovanović i dr Miloš Jovanović.

Sednici je prisustvovao i narodni poslanik Petar Bošković, koji nije član, odnosno zamenik člana Odbora.
Sednici su prisustvovali predstavnici Ministarstva odbrane: Bratislav Gašić,  ministar odbrane, Nebojša Nikolić, v.d. sekretara Ministarstva odbrane, brigadni general prof. dr Boban Đorović, rektor Univerziteta odbrane Ministarstva odbrane, pukovnik Nikola Matović, šef Kabineta ministra odbrane i pukovnik Nemanja Borovčanin  iz Uprave za vojno zdravstvo Ministarstva odbrane.	
Predsednik Odbora je obavestio prisutne da je sednicu, u skladu sa članom 72. stav 2. Poslovnika, sazvao u roku kraćem od predviđenog Poslovnikom kako bi se što pre razmotrile tačke predloženog dnevnog reda.


	Na predlog predsednika, Odbor je većinom glasova utvrdio sledeći
D n e v n i  r e d:

1. Razmatranje Predloga zakona o zdravstvenoj zaštiti i zdravstvenom osiguranju vojnih osiguranika, koji je podnela Vlada (broj: 011-2237/25 od 7. novembra 2025. godine) u pojedinostima;
2. Razmatranje Predloga zakona o vojnom obrazovanju, koji je podnela Vlada (broj: 011-2249/25 od 7. novembra 2025. godine) u pojedinostima;
3. Razmatranje Predloga zakona o izmenama i dopunama Zakona o Vojsci Srbije, koji je podnela Vlada (broj: 011-2348/25 od 21. novembra 2025. godine) u pojedinostima.

Predsednik Odbora je, pre prelaska na razmatranje tačaka dnevnog reda, predložio da Odbor obavi zajedničku raspravu o svim amandmanima u okviru svake pojedine tačke dnevnog reda, kao i da se po zaključenju rasprave obavi grupno glasanje o amandmanima, što je Odbor većinom glasova prihvatio.                                  
           1.tačka dnevnog reda:  Predsednik Odbora je obavestio prisutne da je na Predlog zakona o zdravstvenoj zaštiti i zdravstvenom osiguranju vojnih osiguranika podnet ukupno 21 amandman kao i da Vlada nije prihvatila nijedan od podnetih amandmana. 
Pošto se niko nije javio za reč, pristupilo se izjašnjavanju.
Predsednik Odbora je, po završenom glasanju, konstatovao da Odbor nije prihvatio nijedan od amandmana na Predlog zakona o zdravstvenoj zaštiti i zdravstvenom osiguranju vojnih osiguranika pošto su za prihvatanje amandmana glasala 2 člana Odbora, dok je protiv prihvatanja amandmana bilo 10 članova Odbora. Potom je zaključio rad po ovoj tački dnevnog reda. 
            2.tačka dnevnog reda:  Predsednik Odbora je obavestio prisutne da je na Predlog zakona o vojnom obrazovanju podneto ukupno 5 amandmana kao i da Vlada nije prihvatila nijedan od podnetih amandmana. 
Pošto se niko nije javio za reč, pristupilo se izjašnjavanju.
Predsednik Odbora je, po završenom glasanju, konstatovao da Odbor nije prihvatio nijedan od amandmana na Predlog zakona o vojnom obrazovanju pošto je za prihvatanje amandmana glasao 1 član Odbora, dok je protiv prihvatanja amandmana bilo 10 članova Odbora, a 1 član Odbora nije glasao. Potom je zaključio rad po ovoj tački dnevnog reda. 
            3.tačka dnevnog reda:  Predsednik Odbora je obavestio prisutne da je na Predlog zakona o izmenama i dopunama Zakona o Vojsci Srbije podnet ukupno 21 amandman kao i da Vlada nije prihvatila nijedan od podnetih amandmana. 
U diskusiji su učestvovali Petar Bošković i Bratislav Gašić.

U skladu sa članom 117. st. 1. i 4, shodnom primenom člana 109. Poslovnika Narodne skupštine, predsednik Odbora je narodnom poslaniku Petru Boškoviću, koji nije član Odbora, izrekao dve opomene, a potom i meru oduzimanja reči.
Nakon diskusije pristupilo se izjašnjavanju.
Predsednik Odbora je, po završenom glasanju, konstatovao da Odbor nije prihvatio nijedan od amandmana na Predlog zakona o o izmenama i dopunama Zakona o Vojsci Srbije pošto je za prihvatanje amandmana glasao 1 član Odbora, dok je protiv prihvatanja amandmana bilo 10 članova Odbora, a 1 član Odbora nije glasao. Potom je zaključio rad po ovoj tački dnevnog reda. 
           Za izvestioca Odbora na sednici Narodne skupštine određen je narodni poslanik Milovan Drecun, predsednik Odbora.

Sednica je završena u 13,30 časova.

Sastavni deo ovog zapisnika čini obrađeni tonski snimak sednice Odbora.



      SEKRETAR ODBORA		                 		      PREDSEDNIK ODBORA
		      

 Vesna Matić Vukašinović			                      mr Milovan Drecun
